ROMANIA VIZAT

JUDEŢUL MUREŞ Secretar general,

COMUNA ACĂŢARI Jozsa Ferenc

PRIMAR

**PROIECT DE HOTĂRÂRE**

**privind aprobarea proiectului și a cheltuielilor aferente proiectului**

**”REALIZAREA DE CAPACITĂȚI NOI DE PRODUCERE A ENERGIEI ELECTRICE DIN SURSE SOLARE PENTRU AUTOCONSUM ÎN COMUNA ACĂȚARI, JUDEȚUL MUREȘ”**

Primarul comunei Acăţari,

Văzând referatul de aprobare al primarului nr. 7317/2023, raportul de specialitate nr. 7318/2023, precum și avizele comisiilor de specialitate din cadrul Consiliului Local Acățari

**Având în vedere:**

* prevederile art. 120 și art. 121 alin. (1) și (2) din Constituția României, republicată;
* prevederile art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
* prevederile art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
* prevederile art. 20 și 21 din Legea cadru a descentralizării nr. 195/2006;
* prevederile Legii nr. 273/2006 privind finanțele publice locale, cu modificările și completările ulterioare;
* prevederile Legii 52/2003 privind transparența decizionalã în administrația publicã, republicatã, cu modificările și  completările ulterioare
* Fondul pentru modernizare în România, Programul-cheie 1: Surse regenerabile de energie și stocarea energiei
* GHIDUL SOLICITANTULUI - Sprijinirea investițiilor în noi capacități de producere a energiei electrice produsă din surse regenerabile pentru autoconsum

În temeiul prevederilor art. 129 alin. (2) lit. b) și cu alin. (4) lit d), coroborat cu art. 139 alin. (1) și alin (3), respectiv celor ale art. 196 alin. (1) lit. a) din OUG 57/2019 privind Codul Administrativ, cu modificările și completările ulterioare;

**CONSILIUL LOCAL AL COMUNEI ACĂȚARI ADOPTĂ PREZENTA HOTĂRÂRE**

**Art. 1** Se aprobă documentația tehnico-economică întocmită la faza de proiectare studiu de fezabilitate pentru proiectul de investiții ”REALIZAREA DE CAPACITĂȚI NOI DE PRODUCERE A ENERGIEI ELECTRICE DIN SURSE SOLARE PENTRU AUTOCONSUM ÎN COMUNA ACĂȚARI, JUDEȚUL MUREȘ”

**Art. 2** Se aprobă proiectul intitulat ”REALIZAREA DE CAPACITĂȚI NOI DE PRODUCERE A ENERGIEI ELECTRICE DIN SURSE SOLARE PENTRU AUTOCONSUM ÎN COMUNA ACĂȚARI, JUDEȚUL MUREȘ” în vederea depunerii acestuia în „Programului-cheie 1” Surse regenerabile de energie și stocarea energiei din Fondul pentru modernizare.

**Art. 3** Se aprobă valoarea totală a proiectului ”REALIZAREA DE CAPACITĂȚI NOI DE PRODUCERE A ENERGIEI ELECTRICE DIN SURSE SOLARE PENTRU AUTOCONSUM ÎN COMUNA ACĂȚARI, JUDEȚUL MUREȘ”, în cuantum de 1.642.892,71 lei (inclusiv TVA), din care valoare totală eligibilă 976.544,95 lei (inclusiv TVA) și valoare totală neeligibil ă 666.347,76 lei (inclusiv TVA).

**Art. 4** Se aprobă angajamentul privind asigurarea cofinanțării proiectului, asigurarea fluxului financiar pentru implementarea proiectului și acoperirea contravalorii cheltuielilor neeligibile identificate în faza de elaborare sau în faza de implementare a proiectului, precum și toate costurile suplimentare din fonduri proprii, în cazul în care, pe parcursul implementării proiectului, în vederea atingerii obiectivelor, se impune depășirea bugetului proiectului.

**Art. 5** Se aprobă cererea de finanțare și anexele cererii de finanțare, care constituie împreună propunerea de proiect.

**Art. 6** Se aprobă Anexa 1 - Descrierea sumară a investiției, care face parte integrantă din prezenta hotărâre.

**Art. 7** Se împuternicește domnul OSVÁTH Csaba în calitate de Primar al Comunei Acățari pentru semnarea cererii și a contractului de finanțare.

**Art. 8 -** Aducerea la îndeplinire a prezentei hotărâri se asigură de către primarul Comunei Acățari.

**Art. 9. -** Prezenta hotărâre se comunică, prin intermediul secretarului Comunei Acățari, în termenul prevăzut de lege, primarului Comunei Acățari și Prefectului Județului Mureș și se aduce la cunoștință publică prin afișarea la sediul primăriei, precum și pe pagina de internet a comunei.

**Primar**

**Osvath Csaba**